PATVIRTINTA

Kauno Dainavos progimnazijos

direktoriaus 2019 m. birželio 19 d.

įsakymu Nr. V-180

**MOKYMOSI PASIEKIMŲ GERINIMO IR SISTEMINĖS ŠVIETIMO PAGALBOS TEIKIMO TVARKOS APRAŠAS**

1. Mokymosi pagalbos gavėjai:

1.1. mokiniai, kurių pasiekimų lygis (vieno ar kelių dalykų) žemesnis, nei numatyta Pradinio ir Pagrindinio ugdymo bendrosiose programose, ir mokinys nedaro pažangos;

1.2. mokiniai, turintys mokymosi sunkumų;

1.3. mokiniai, kurį laiką nelankę mokyklos;

1.4. mokiniai, kuriems reikalinga mokytojo pagalba siekiant geresnių mokymosi rezultatų – itin gabūs mokiniai.

2. Mokymosi pagalbos teikėjai – pradinių klasių mokytojai, dalykų mokytojai, pagalbos mokiniui specialistai.

1. Mokymosi pagalbos gali prašyti pats mokinys, mokinio tėvai (globėjai, rūpintojai), pagalbą rekomenduoti gali pradinio ugdymo, dalykų mokytojai, klasių vadovai.

4. Siekiant sudaryti sąlygas kiekvienam mokiniui mokytis pagal jo galias ir siekti kuo aukštesnių pasiekimų, progimnazijoje sudaroma darbo grupė, kuri koordinuoja mokinių mokymosi pasiekimų ir lankomumo stebėseną, gerinimą ir mokymosi pagalbos organizavimą.

5. Progimnazijos direktoriaus pavaduotojai ugdymui koordinuoja mokinių mokymosi pasiekimų gerinimo pagalbos teikimo procesą – priimtų sprendimų, įgyvendinamų priemonių savalaikį įgyvendinimą, tų priemonių poveikio analizės vykdymą.

6. Pagalbos mokiniui specialistai:

6.1. vykdo mokinių lankomumo stebėseną;

6.2. pagal poreikį teikia pagalbą mokiniams, klasių vadovams, tėvams (globėjams, rūpintojams);

6.3. konsultuoja mokinius, klasių vadovus, tėvus (globėjus, rūpintojus) jiems aktualiais mokymosi pasiekimų gerinimo ir mokymosi pagalbos teikimo klausimais;

6.4. vykdo mokiniams mokymosi pasiekimų gerinimo ir mokymosi pagalbos teikimo tyrimus;

6.5. atlieka SEU turinio analizę.

7. Dalykų ir pradinių klasių mokytojai:

7.1. identifikuoja mokymosi pagalbos poreikį ir bendradarbiauja su klasių vadovais (žodžiu, per e. dienyną);

7.2. pamokose koreguoja mokinio mokymąsi, pritaiko užduotis pagal mokinio gebėjimus;

7.3. taiko priemones ir metodikas, atsižvelgiant į mokinių mokymosi stilių, gebėjimus, darbo tempą;

7.4. pamokų metu organizuoja mokinių pagalbą kitiems mokiniams;

7.5. kviečia į pamoką progimnazijos švietimo pagalbos specialistus;

7.6. pagal poreikį, kviečia mokinių tėvus (globėjus, rūpintojus) dalyvauti pamokose;

7.7. mokiniui, turinčiam žemus pasiekimus, numato ką mokinys turėtų minimaliai išmokti, numato terminą, kada mokinys turi atsiskaityti, rezultatus žymi progimnazijos sukurtuose „Pasiekimų ir pažangos planavimo ir fiksavimo lapuose“ ir e. dienyne;

7.8. pagal galimybes veda trumpalaikes ar ilgalaikes konsultacijas;

7.9. dalykų mokytojai pildo „Pasiekimų ir pažangos planavimo ir fiksavimo lapus“, analizuoja juos su mokiniais ir jų tėvais.

8. Klasių vadovai:

8.1. bendradarbiauja su mokomųjų dalykų mokytojais dėl auklėtinių mokymosi problemų ar mokymosi pagalbos teikimo būdų ir priemonių;

8.2. išsiaiškina auklėtinių mokymosi pasiekimų gerinimo pagalbos poreikį, tėvų (globėjų, rūpintojų) lūkesčius;

8.3. kartu su auklėtinių tėvais (globėjais, rūpintojais), mokytojais ir auklėtiniais aptaria mokymosi pagalbos priemones, pagalbos teikimo proceso galimybes;

8.4. domisi, kad namuose auklėtiniams būtų tinkamos sąlygos mokytis, skatina tėvus (globėjus, rūpintojus) prisidėti prie vaiko mokymosi pasiekimų gerinimo.

9. Vaiko gerovės komisija:

9.1. svarsto ir organizuoja švietimo pagalbos teikimą, švietimo programų pritaikymą mokiniams, turintiems specialiųjų ugdymosi poreikių;

9.2. analizuoja taikytų mokiniui priemonių ir būdų pasiekimams gerinti veiksmingumą, pagal poreikį kviečia tėvus (globėjus, rūpintojus) ir/ar teikia rekomendacijas mokytojams, klasių vadovams dėl proceso koregavimo.

10. Mokinių tėvai:

10.1. domisi vaiko pasiekimais ir gyvenimu mokykloje;

10.2. pagal galimybes padeda vaikui atlikti namuose skirtas užduotis;

10.3. vaikui susidūrus su didesniais mokymosi sunkumais, bendradarbiauja su

mokytojais, klasės vadovu ir švietimo pagalbos specialistais, paiso jų rekomendacijų;

10.4. dalyvauja mokyklos organizuojamuose mokymosi pagalbai skirtuose renginiuose ir

kitose veiklose.

11. Mokyklos administracija:

11.1. vykdo mokinių mokymosi pasiekimų gerinimo proceso stebėseną;

11.2. sudaro sąlygas mokiniams rinktis neformaliojo švietimo užsiėmimus pagal poreikį, o mokytojams – atsižvelgti į mokinių, lankančių būrelius, pasiekimus;

11.3. bendradarbiauja su pradinių klasių ir dalykų mokytojais, klasių vadovais, pagalbos mokiniui specialistais, mokinių tėvais (globėjais, rūpintojais);

11.4. inicijuoja ir organizuoja mokinių skatinimą už padarytą pažangą;

11.5. sudaro sąlygas pertraukų metu aktyviai ir prasmingai leisti laiką;

11.6. inicijuoja mokymosi pasiekimų gerinimo ir mokymosi pagalbos teikimo tyrimų vykdymą.

12. Mokymosi pagalbai teikti numatomos trumpalaikės ir ilgalaikės konsultacijos. Jų reikmę ir trukmę rekomenduoja mokantis mokytojas ir nustato progimnazija pagal mokymosi pagalbos poreikį.

13. Mokymosi pagalba teikiama kiekvienam mokiniui, kuriam ji reikalinga: kai mokinys dėl ligos ar kitų priežasčių praleido dalį pamokų; kai kontrolinis darbas ar kitos užduotys įvertinamos nepatenkinamai; kai mokinys gauna kelis iš eilės nepatenkinamus konkretaus dalyko įvertinimus; kai mokinio pasiekimų lygis (vieno ar kelių dalykų) žemesnis, nei numatyta Pradinio ir Pagrindinio ugdymo bendrosiose programose, ir mokinys nedaro pažangos ir kt.,

14. Vykdant visos dienos mokyklos modelį, sudaro sąlygas progimnazijoje atlikti užduotis, skiriamas atlikti namuose tiems mokiniams, kurie gyvena nepalankioje socialinėje, ekonominėje, kultūrinėje aplinkoje,

15. Ugdymo (si) ir kitos pagalbos teikimas adaptaciniu laiku:

15.1. 1 klasių mokiniams skiriamas 3 mėnesių, 5 klasių mokiniams dviejų mėnesių, naujai atvykusiems mokiniams dviejų savaičių adaptacinis laikotarpis, kurio metu mokinio pasiekimai vertinami aprašomuoju būdu;

15.2. klasių vadovai, mokytojai, pagalbos mokiniui specialistai bendradarbiaudami analizuoja, kokia pagalba reikalinga sėkmingai adaptacijai, ir esant poreikiui, bendradarbiaudami su mokiniu ir jo tėvais (globėjais, rūpintojais), numato priemonių planą, esant būtinybei rengia individualų ugdymo planą.

16.1. derinami ir veiksmingai taikomi mokymosi pagalbos būdai:

16.1.1. grįžtamasis ryšys per pamokas; pagal jį nedelsiant koreguojamas mokinio mokymasis, pritaikant tinkamas mokymo(si) užduotis, metodikas ir kt.,

16.1.2. trumpalaikės ar ilgalaikės konsultacijos, kurių trukmę rekomenduoja mokantis mokytojas,

16.1.3. pačių mokinių pagalbą kitiems mokiniams;

17. Mokymosi pasiekimų gerinimas ir mokymosi pagalbos teikimas organizuojamas pagal „Mokymosi pasiekimų gerinimo ir sisteminės švietimo pagalbos teikimo tvarkos aprašą”.

18. Progimnazija, keldama uždavinį pagerinti mokinių pasiekimus konkrečiose srityse, įgyvendina „Mokymosi pasiekimų gerinimo ir sistemines švietimo pagalbos teikimo tvarkos aprašą” .

19. Už mokymosi pasiekimų stebėsenos koordinavimą, gerinimą ir mokymosi pagalbos organizavimą atsakingas direktoriaus įsakymu paskirtas asmuo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_